इन्ना गै नेई पिछले बरै 20 सितंबर गी इस्लामाबाद इच धमाकें कन्नै भरोचे दे ट्रक्कै इच विस्फोट करियै मेरियट होटल गी डोआने इच बी बैतुल्ला दा हत्थ मन्नेआ जा करदा ऐ। इस हमले इच 55 लोकें दी मौत होई गेई ही। बैतुल्ला ने अफगानिस्तान इच अमरीकी अगुआई आह्‌ली नाटो सेना गी बी खूब छकाया ऐ। उसने नाटो सेना गित्तै सैन्य समग्री लेइयै जा करदे ट्रक्कें उप्पर बी हमले कीते। अमरीका ने मन्नेआ ऐ जे हाल इच पाकिस्तान सीमा कन्नै लगदे अफगानिसतान इच आतंकवादी बारदातें इच बढ़ौतरी होई ऐ। इस्सै कारण अमरीका ने अपनी रणनीति इच बदलाव करियै 17 ज्हार सैनिक अफगानिस्तान भेजने दी इजाजत दे बाद चार ज्हार अमरीकी सैनिक होर भेजने दी मंजूरी देई दित्ती।